**Ministru kabineta noteikumu projekta**

**„Grozījums Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījums Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”” (turpmāk – Projekts) sagatavots saskaņā ar Ministru kabineta 2016.gada 28.novembra rīkojumu Nr.721 „Par valsts nekustamā īpašuma nodošanu Amatas novada pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.924 „Latvijas Nacionālā vēstures muzeja nolikums” 3.6.3.apakšpunktu viena no Latvijas Nacionālā vēstures muzeja funkcijām ir nodrošināt muzeja krājuma pieejamību sabiedrībai, tai skaitā muzeja ekspozīcijā – Āraišu arheoloģiskajā muzejparkā Amatas novadā.Ministru kabineta 2016.gada 28.novembra rīkojuma Nr.721 „Par valsts nekustamā īpašuma nodošanu Amatas novada pašvaldības īpašumā” (turpmāk – MK rīkojums Nr.721) 1.1.apakšpunkts nosaka, ka saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu un 43.pantu un Meža likuma 44.panta ceturtās daļas 2.punkta „c” apakšpunktu Finanšu ministrijai nodod bez atlīdzības Amatas novada pašvaldības īpašumā valsts nekustamo īpašumu „Āraišu ezerpils” – Drabešu pagastā, Amatas novadā. Saskaņā ar MK rīkojuma Nr.721 2. un 3.punktu Amatas novada pašvaldība saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu minēto nekustamo īpašumu (izņemot meža zemi) izmantos likuma „Par pašvaldībām” pirmās daļas 2. un 5.punktā noteiktās pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole) un rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.). Kultūras ministrija un Latvijas Nacionālais vēstures muzejs atbalsta minētā nekustamā īpašuma nodošanu Amatas novada pašvaldībai.Ņemot vērā minēto, tiek likvidēts Āraišu arheoloģiskais muzejparks kā Latvijas Nacionālā vēstures muzeja struktūrvienība. Āraišu arheoloģiskā parka tālāku darbību nodrošina Amatas novada pašvaldība.Projekta mērķis ir veikt grozījumu Ministru kabineta 2012.gada 18.decembra noteikumos Nr.924 „Latvijas Nacionālā vēstures muzeja nolikums”, lai svītrotu no Latvijas Nacionālā vēstures muzeja funkcijām muzeja krājuma pieejamības nodrošināšanu sabiedrībai muzeja ekspozīcijā Āraišu arheoloģiskajā muzejparkā Amatas novadā. |
| 3. |  Projekta izstrādē iesaistītās  institūcijas | Kultūras ministrija, Latvijas Nacionālais vēstures muzejs. |
| 4. |  Cita informācija | Nav |

*Anotācijas II, III, IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais vēstures muzejs. |
| 2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts paredz svītrot no Latvijas Nacionālā vēstures muzeja funkcijām muzeja krājuma pieejamības nodrošināšanu sabiedrībai muzeja ekspozīcijā Āraišu arheoloģiskajā muzejparkā Amatas novadā.Līdz ar to samazinās Latvijas Nacionālā vēstures muzeja funkcijas muzeja krājuma pieejamības nodrošināšanā sabiedrībai muzeja ekspozīcijās. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Garjāns, 67330301

Janis.Garjans@km.gov.lv